Beszámoló

Pszichobiográfia konferencia

2023. december 8.

Résztvevők: Dr. Kőváry Zoltán – online, Dr. Borgos Anna, Dr. Bálint Ágnes, Dr. Rab Virág, Pordán Ildikó, Czina Sára, Pintér Tamás, Fiser Bence, Tüske Bíborka, Zab Tamás Lóránd, Kincses Szabolcs, Vörös Zolt, Dénes Csaba, Mózer Máté, Dávidovics Máté Zoltán

A konferencia **célja az volt,** hogy **összehozz**a a témában kutatást folytató, vagy a tudományterületen **kutatást tervező PTE-s diákokat** a pszichobiográfia **már elismert magyar kutatóival**, *Kővári Zoltánnal és Borgos Annával*.

A **szakértők** egy-egy rövid **interaktív előadással** mutatkoztak be, majd **minden résztvevő bemutatta a saját témáját és annak kapcsolódási lehetőségeit** a pszichobiográfiához.

Az **előadások megbeszélése négy szakértő** (Dr. Kőváry Zoltán – online, Dr. Borgos Anna, Dr. Bálint Ágnes, Dr. Rab Virág) **bevonásával zajlott**. A rendezvény természetes módon alakult át egy sokszereplős beszélgetéssé, melynek eredményeképpen létrejött a Pszichobiográfia Műhely a PTE Grastyán Endre Szakkollégiumon belül.

A hosszabb távú eredmények:

* 2023/2024 tavaszi félévében kurzust indítottunk, ennek keretében Lugosi Béláról (1882-1956) kezdünk közös történeti és pszichobiográfiai kutatást.
* **A kutatási eredményekről várhatóan 2024 tavaszán és őszén fogunk konferencia keretében is beszámolni.**